కారు నుంచి రోడ్డుపై చెత్తపడేసిన వ్యక్తికి.. ఆ పిల్లాడు భలే బుద్ధి చెప్పాడు WATCH LIVE TV
CSK vs MI IPL Finals: 4 ఐపీఎల్‌ ఫైనల్స్‌లో ధోనీని ఓడించి కప్ కొట్టిన రోహిత్!
ఐపీఎల్‌లో అత్యధికసార్లు ఫైనల్ చేరిన ఆటగాడు ధోనీ. కాగా అత్యధికసార్లు ఐపీఎల్ ఫైనల్లో గెలిచిన ఆటగాడు రోహిత్ శర్మ. నాలుగుసార్లు రోహిత్ ధోనీపై గెలిచి కప్‌ను ఎగరేసుకుపోయయాడు.
Samayam Telugu | Updated:
May 13, 2019, 04:47PM IST
CSK vs MI IPL Finals: 4 ఐపీఎల్‌ ఫైనల్స్‌లో ధోనీని ఓడించి కప్ కొట్టిన రోహిత్!
హైలైట్స్
ఐపీఎల్‌లో అత్యధికసార్లు ఫైనల్ చేరిన ఆటగాడు ధోనీ.
కాగా అత్యధికసార్లు ఐపీఎల్ ఫైనల్లో గెలిచిన ఆటగాడు రోహిత్ శర్మ.
నాలుగుసార్లు రోహిత్ ధోనీపై గెలిచి కప్‌ను ఎగరేసుకుపోయయాడు.
హైదరాబాద్‌ వేదికగా జరిగిన ఐపీఎల్‌ ఫైనల్లో చెన్నై సూపర్ కింగ్స్‌పై ముంబై ఇండియన్స్ ఒక్క పరుగు తేడాతో థ్రిల్లింగ్ విక్టరీని సొంతం చేసుకుంది. 2017లో ఇదే వేదికపై పుణేపై గెలిచిన తీరును రోహిత్ సేన మరోసారి గుర్తుకు తెచ్చింది. 150 పరుగుల్లోపు లక్ష్యాన్ని కాపాడుకున్న ముంబై ఇండియన్స్.. చెన్నైను దాటేసి నాలుగోసారి ఐపీఎల్ ట్రోఫీ గెలుపొందిన తొలి జట్టుగా రికార్డ్ క్రియేట్ చేసింది. ఫైనల్ చేరిన ప్రతిసారి ఆ జట్టే విజేతగా నిలవడం విశేషం. ఈ నాలుగు సార్లూ రోహిత్ శర్మ కెప్టెన్ కాగా.. ఓడిన జట్టులో ధోనీ కూడా ఉండటం గమనార్హం.
2013, 2015, 2019ల్లో ముంబై ఇండియన్స్ ఐపీఎల్ ఫైనల్లో ధోనీ నాయకత్వంలోని చెన్నై సూపర్ కింగ్స్‌ను ఓడించింది. 2017లో పుణేను ఓడించింది. ఆ సీజన్లో ధోనీ పుణే తరఫున ఆడిన సంగతి తెలిసిందే.
ఓవరాల్‌గా రోహిత్ శర్మ ఖాతాలో ఇది ఐదో ఐపీఎల్ ట్రోఫీ. ముంబై ఇండియన్స్ తరఫున నాలుగుసార్లు ఐపీఎల్ ట్రోఫీ నెగ్గిన రోహిత్.. 2009 ఐపీఎల్ విజేత డెక్కన్ ఛార్జర్స్ జట్టులో సభ్యుడు. ఐపీఎల్ ఫైనల్లో తొలిసారి బ్యాటింగ్ చేసి 150లోపు పరుగులు చేసిన జట్టు గెలవడం ఇది నాలుగోసారి. 2009లో ఆర్సీబీపై డెక్కన్ ఛార్జర్స్ (143 రన్స్), 2013లో చెన్నైపై ముంబై (148 రన్స్), 2017లో పుణేపై ముంబై (129 రన్స్) 150 పరుగుల లక్ష్యాన్ని కాపాడుకున్నాయి. ఈ నాలుగు మ్యాచ్‌ల్లోనూ రోహిత్‌ ఆడటం విశేషం.
ఈ సిరీస్‌లో చెన్నై సూపర్ కింగ్స్‌తో ఆడిన 4 మ్యాచ్‌ల్లోనూ ముంబై ఇండియన్స్ గెలిచింది. ధోనీ సేనకు చెపాక్ స్టేడియం పెట్టని కోట.. కానీ రోహిత్ శర్మ ఇప్పటి వరకూ చెపాక్‌లో చెన్నై చేతుల్లో ఓడలేదు. 2008, 2010ల్లో డెక్కన్ ఛార్జర్స్‌ తరఫున.. 2012, 2013, 2015ల్లోనూ.. ఈ సీజన్లో రెండు మ్యాచ్‌ల్లోనూ ముంబై తరఫున రోహిత్ చెపాక్‌లో ఆడగా.. అన్నింట్లో చెన్నై ఓడింది.
ROHIT captaincy vs DHONI captaincy 4-0 2013 - Rohit mi vs csk Dhoni 2015 --Rohit mi vs csk Dhoni 2017---Rohit mi… https://t.co/ETrS9t4NOJ
&mdash; shashank (@shashankvb16) 1557685381000
రోహిత్ నాయకత్వంలోని ముంబై ఇండియన్స్ జట్టు ఎంతో బలంగా ఉంది. బ్యాటింగ్, బౌలింగ్, ఫీల్డింగ్.. ఇలా అన్ని విభాగాల్లో ఆ జట్టు పటిష్టంగా ఉంది. ముంబైతో పోలిస్తే ఈ సీజన్లో చెన్నై సూపర్ కింగ్స్ బలహీనంగా ఉంది. కానీ ధోనీ తన వ్యూహాలతో జట్టును ముందుండి గెలిపించాడు. కానీ ఫైనల్లో మాత్రం అదృష్టం మరోసారి రోహిత్‌ను వరించింది.
 
Telugu News App ఏపీ, తెలంగాణకు సంబంధించిన లేటెస్ట్ అప్‌డేట్స్‌, జాతీయ, అంతర్జాతీయ, ఎడ్యుకేషన్, బిజినెస్, సినిమా, ఆధ్యాత్మికం, స్పోర్ట్స్, వైరల్ కథనాల కోసం తెలుగు సమయం యాప్‌ను డౌన్‌లోడ్ చేసుకోండి.